ཡང་དཔེ་ཞིག་བརྗོད་ན།ང་ཆུང་ཆུང་སྐབས་ལྷ་སར་ཁ་ཤས་ཀྱིས་རྐང་རྩེད་སྤོ་ལོ་རྩེས་ཀྱི་ཡོད་པ་རེད།དེའི་སྐབས་ཀྱང་སྤོ་ལོ་ནི་སྟོན་པ་ཐུབ་པའི་དབང་པོའི་དབུ་ཡིན་པས།སྤོ་ལོ་རྩེ་བ་ནི་སངས་རྒྱས་ཀྱི་ཆོས་ལ་དམའ་འབེབས་བྱེད་པ་ཞིག་རེད་ཅེས་ཤོད་ཀྱི་ཡོད་པ་རེད།ཡང་རྒྱ་གར་གྱི་ཉ་བྱི་རིལ་ལྷ་སར་ཐོག་མར་ཐོན་པའི་སྐབས་དགོན་པའི་ནང་གི་བླ་མ་དགེ་བཤེས་བགྲེས་པ་འགའ་ཤས་ནས་དེ་ཚོར་ཕྱི་གླིང་པས་དུག་བརྒྱབ་ཡོད་པས་ཟོས་ན་རིག་པ་ཞན་དུ་འགྲོ་གི་རེད་ཅེས་གསུངས་པའི་གནས་ཚུལ་ཡང་ཡོད།